Nu virker Dankort med Apple Pay – men Android-brugerne er stadig på perronen

Danske Apple-brugere kan nu svinge deres iPhones og Apple Watches med Dankortet klar i den digitale lomme. Omkring 40 banker landet over har nemlig åbnet op for Dankort i Apple Pay. Det betyder, at kunderne nu – ligesom med et fysisk Visa/Dankort – kan vælge, om de vil betale med Visa- eller Dankort-delen, når de bruger deres mobil eller smartwatch til betaling.

Det har været længe undervejs, men er nu en realitet efter pres fra Nets, der har krævet, at alle banker skulle hoppe med på vognen senest 1. januar 2025. Danske Bank var blandt de første til at aktivere funktionen allerede i 2022, og nu er resten altså ved at være med.

Hvad de færreste danskere ved, er, at det er væsentlig billigere for butikkerne – og i sidste ende forbrugerne – at modtage betalinger via Dankortet. Samtidig er omkostningerne til indløsning af internationale kort (Visa og MasterCard) stigende.

Men festen er ikke for alle. For mens Apple-brugere kan nyde godt af den nye digitale bekvemmelighed, må Android-brugere fortsat se langt efter Dankort i Google Pay. Ifølge Forbrugerrådet Tænk har Google endnu ikke udviklet en løsning, der understøtter de dansk-specifikke Visa/Dankort-kombikort – og det ser desværre ikke ud til at ske lige foreløbig.

Så hvis du er Android-bruger og foretrækker Dankortet som betalingsmiddel, må du stadig fiske plastikkortet op af lommen.

Her er de banker, der nu accepterer Dankort til betaling via Apple Pay:

Andelskassen Fælleskassen

Arbejdernes Landsbank

Bankivik (Grønland)

Borbjerg Sparekasse

Coop Bank

Danske Andelskassers Bank

Dragsholm Sparekasse

Facit Bank

FasterOikos

Forbrugsforeningen

Frørup Andelskasse

Frøslev-Mollerup Sparekasse

Fynske Bank

GrønlandsBANKEN (Grønland)

Hvidbjerg Bank

Ikano Bank

Klim Sparekasse

Lollands Bank

Lægernes Bank

Lån & Spar Bank

Merkur Andelskasse

Middelfart Sparekasse

Møns Bank

Nykredit Bank

PenSam Bank

Rise Sparekasse

Rønde Sparekasse

Spar Nord

Sparekassen Balling

Sparekassen Bredebro

Sparekassen Danmark

Sparekassen Djursland

Sparekassen for Nørre Nebel og Omegn

Sparekassen Kronjylland

Sparekassen Thy

Stadil Sparekasse

Sydjysk Sparekasse

Sønderhå-Hørsted Sparekasse

Vestjysk Bank

Nu virker Dankort med Apple Pay – men Android-brugerne er stadig på perronen