Mobilepay går i rette med Apple

Det er ikke alene brugerne, der foretrækker at betale med Apple Pay i butikkerne. Butikkerne går også væk fra MobilePay til fordel for Apple betalingsløsning. Senest har Cirkle K meldt ud, at de dropper MobilePay, da kunderne alligevel ikke brugere det. Og det er et problem, mener dansk-norske Vipps Mobilepay.

De frygter at betalingsmuligheden fremover ikke vil være en mulighed, med mindre de får adgang til NFC-teknologien i Apples iPhones. Det skriver Børsen.

Claus Bunkenborg, der er viceadm. direktør for Vipps Mobilepay og dansk landechef for Mobilepay fortæller til avisen, at iPhones udgør to tredjedele af deres kundebase. Det er derfor vigtigt, at de fortsat har adgang til mobilbetaling.

Han håber, at EU-Kommissionen godkender og indfører betingelser, der vil åbne for muligheden for adgang til NFC-teknologien på iPhones.

EU har i de senere år haft netop Apple Pay i søgelyset. Så sent som tirsdag holdt EU-Kommissionen en lukket høring mellem Apple Pay og en række europæiske mobilbetalingsselskaber. EU-Kommissionen ventes at komme med en afgørelse senere på året.

Ifølge Apple er de strenge standarder for adgang til NFC-chippen indført for at sikre, at de betalingsdata, iPhone-indehavere samler, er beskyttet mod hackere. Apple insisterer også på, at Apple Pay blot er én betalingsløsning blandt mange.

“Apple Pay er kun én af mange muligheder, der er tilgængelige for europæiske forbrugere til at foretage betalinger, og har sikret lige adgang til NFC, samtidig med at det sætter brancheførende standarder for privatliv og sikkerhed,” sagde en talsmand for Apple sidste år.

Mobilepay går i rette med Apple